﻿Înfățișarea clipei de Nail Chiodo poezie ilustraţii color semnate de Elleny Pendefunda traducere și postfață de Liviu Pendefunda 212 p, 33 Lei ISBN 978-973-9412-36-0 Colecţia Călătorilor Astrali 26 O clipă poate avea formă dar și fond, trup dar și suflet, cât despre spirit, aceasta'i este esența. Aparent timpul e deghizat, ascuns, camuflat sub o mască ce impune ținuta, conduita, întregul trecut, viitor, și mai ales prezent – e înfățișarea clipei. Interpretarea ei și a poesiei, Cuvânt primordial izbăvit de lumină e corvada lui Sisif, poetul încătușat să nu'și oprească niciodată misiunea. Nail Chiodo s'a născut în Padova, Italia, în 1952. Fiul unei familii de biologi italieni care au emigrat în Statele Unite, a trăit în America peste douăzeci de ani, într'o perioadă de timp care s'a intins de când era la vârsta grădiniței până la 36 de ani. De asemenea, el a petrecut câțiva ani la Paris, primii în timp ce era la gimnaziu și apoi ca student. În 1974, a absolvit filozofia la Yale, iar în 1977, a pornit turnarea unui film de lung-metraj, “The Insignificant Other”, care a fost finalizat, supraviețuind tuturor vicisitudinelor, numai în anul 2000. Din 1978, activitatea sa creatoare a devenit scrisul, publicând versuri în limba engleză. În prezent locuiește în zona de la nord a Romei și este director la Lyrical Translations, o inițiativă profesională de traducere a liricii universale în principalele limbi de circulație ale planetei (www.lyrical-translations.com). Nail Chiodo abordează domeniile cuvântului cu o dezinvoltură remarcabilă, ce provine din cultivarea unei memorii prodigioase şi a unei dexterităţi în mânuirea limbajului de invidiat. Avem a face, în cazul său, cu un evident paradox: natura sa literară, abundentă, de o originalitate frapantă se întâlneşte, undeva, în abisurile fiinţei ori chiar la suprafaţa ei raţionalizantă, cu o cultură asumată deplin, cu fervoare reţinută, asimilată cu o oarecare devoţiune livrescă. Nota atât de personală a textelor sale reiese aşadar din ciocnirea sentimentului şi a ideii, a gândirii şi afectelor, din coincidenţa contrariilor, a multiplelor culturi care i-au influențat formarea intelectuală.. În volumul de debut, Calliope Teething, critica literară descifra o sumă de influenţe care au intrat, până la urmă, ca obiecte de inventar, în plasma imaginarului său. E, mai întâi, ecoul manierist, evidenţiat mai ales prin uzajul cu o predilecţie semnificativă a oximoronului, a motivului labirintic, ori al celui cosmogonic, istoria artistului preocupat să înfăptuiască opera fiind o muncă sisifică pe lângă lumea corintică. Așa el oferă o explicație plauzibilă pentru caracterul special al pedepsei lui Sisif (Mitul lui Sisif) sau chiar încearcă să fie la înălțimea creației pentru a furniza un cont de morale quos quid pro ale anilor șaizeci și șaptezeci din Statele Unite, pentru care a fost lăudat de către Rick Perlstein, unul dintre cei mai distinși istorici americani, ca fiind "plin de descoperiri fascinante și formulări abile" (Penitenciarul). Verva demitizantă a poetului, capacitatea şi voinţa sa de a contracara modelele prestabilite, de a desacraliza e cât se poate de evidentă în Noncense. Acest volum prefigurează într'o anumită măsură textele dedicate pădurii Feroniei. El îl citeză pe Blaise Pascal “Knowledge of physical science will not console me for ignorance of morality in a time of affliction, but knowledge of morality will always console me for ignorance of physical science.”, fiind tributar însă și doctrinelor lui Ludwig Wittgenstein. El încearcă să facă ceea ce a mărturisit Wittgenstein că i-ar fi placut, adică să scrie filozofie ca o compoziție poetică (Noncense). Trebuie de remarcată forța premoniției sale pentru a sugera atribuirea Premiului Nobel pentru Seamus Heaney cu nouă ani înainte ca aceasta să se întâmple și remarcabila citare din lucrările unuia dintre filosofii cei mai renumiți în Italia, editor al tuturor lucrărilor lui Nietzsche și ale filosofilor presocratici, Giorgio Colli, care era practic necunoscut pentru publicul de limbă engleză (Noncense). În What the Whale Said el sugerează că zgârie-norii din Manhattan ar putea foarte bine sfârși în ruine romane și sugerează câteva motive posibile cu treisprezece ani înainte de 11 septembrie (aici îl întâlnim în concordanță cu basoreliefurile de pe coloanele Catedralei Sf. Ioan Divinul din New York). Cum ştim, recapitulând sumar, am putea spune că erosul a fost perceput în grilă poetică, de-a lungul timpului, în două ipostaze opuse. Mai întâi, e vorba de o poezie erotică ori erotizantă inaugurată chiar de truveri şi trubaduri, sub specia sublimităţii sentimentului, a reprezentării bărbatului în posturi ceremoniale de adoraţie şi umilitate, de declamare a afectului în tonalităţi de efuziune exaltată. Mult mai târziu se ajunge însă la o reacţie faţă de această imagine impusă de tradiţie, reacţie ce se va concretiza în efectuarea de către poeţii moderni şi postmoderni a unei operaţiuni de demitizare ori de rescriere în grilă parodică a sentimentului erotic, sentiment care nu mai e evaluat în termeni superlativ-inflaţionişti, ci e integrat unui nou cod axiologic, sentimentele găsindu-şi, fără îndoială, o contrapondere în intelectul care le limitează efuziunile şi, în acelaşi timp, le raţionalizează, fiind, aşadar, privite cu reticenţă şi circumspecţie de către ochiul critic al poetului. În acest fel, iubirea e transcrisă nu în registrul gravităţii şi al solemnului, ci, mai curând, în grilă imaginativ-ironică, evident, cu însemnele parodice subiacente ori cu un umor contras într-o frază poetică de o ascuţită, uşor amară, luciditate. Avem de a face în Loud in War fără îndoială, cu o astfel de situație de de- ritualizare a sentimentului şi a femeii iubite, într-un limbaj de un prozaism vădit, în care cuvântul pare de o concretitudine brutală, iar alăturările de vocabule din sfere semantice diferite au rezonanţe ce nasc elemente ironice şi parodice, ca în versurile ce îl au ca prim personaj pe Lud și care sunt de o savoare lexicală inepuizabilă, amplificată şi de inserturile intertextuale ce vor să sugereze că viaţa lumii nu este nimic altceva, în fond, decât o comedie a textului. Dragostea, aşa cum e ea prelucrată de poetul postmodern, e mai curând o comedie a cuvântului decât un sentiment în stare nudă, un efect de halou parodic al limbajului decât un afect cu contururi psihologice strânse ori nete. În acelaşi sens pot fi urmărite transplanturile de cuvinte cu iz arhaic ori elementele de argou, ce dau farmec şi plasticitate limbajului (limbajul de mahala din jargonul stradal american, folosirea unor entități gnoseologice din multe alte limbi, predominând latina și franceza). Cânturile volumului evocă, în tonalităţi şi culori fastuoase, perimetrul new yorkez, spaţiu ce poartă în sine magia trecutului şi tentaţia depărtărilor, în care senzaţia dominantă e aceea a moliciunii şi lenei, complicată, desigur, cu un amestec de suavitate şi spaimă atroce. E închipuită, în această parte a poemului, o întreagă lume, cu o structură policromă, dezarticulată şi fascinantă prin proiecţia în dimensiunea onirică şi în cadrele unei oscilaţii perpetue între aparenţă şi esenţă, între realitatea concretă şi iluzia amăgitoare a jocului poetic. Uneori, se apropie de vremile apuse, sonuri şi forme lexicale arhaice, prin care autorul caută să-l introducă pe cititor în lumea fabuloasă a trecutului, o lume cu contururi fluide şi cu o mecanică trepidantă a propriului metabolism, cu o structură neomogenă, de o diversitate policromă, exorbitantă ca ritm şi alcătuire. De altfel, megapoemul stabileşte o opoziţie destul de elocventă între prezent şi trecut, între lumea concretă, copleşitor de reală şi lumea închipuirii, a fanteziei care relativizează contururile obiectelor, le transfigurează, transformă ponderea acestora în magie a imponderabilului. Nail Chiodo este cel care îşi scrie epopeea, primind vizita propriilor sale personaje. În fond, regăsim aici ceva din gustul tipic postmodernist pentru trecut, trecutul istoric şi cel literar deopotrivă, un fel de modă „retro”, prin care sunt recuperate, cu un instinct ludic şi parodic fără pereche, părţi, elemente componente, piese mai mult sau mai puţin desuete ale mecanismului literaturii. Fantezia, virtuozitatea şi frenezia cu care Nail Chiodo demontează vechi resorturi ale literaturii sunt inepuizabile. Lumea reală, ca şi parafraza ei ficţională, se întretaie, într-o multitudine de ipostaze şi de accente, carnavaleşti ori ludice. Dexteritatea sa stilistică e uimitoare, ca şi stăpânirea desăvârşită a unor registre ale limbii de o deconcertantă diversitate. Imaginea lui aşezată faţă în faţă cu lumea ficţională pe care el însuşi a închipuit-o, ca şi insertul livresc, jocul permanent între text, intertext şi metatext, fac din Loud in War un poem în care comicul şi parodicul, pastişa şi ironia se întâlnesc pentru a configura o comedie a literaturii rescrisă în grilă postmodernă. Poemele sale reflectă de ce nu există permanență și continuitate în Univers, elucidează matematic magia numărului 7 (Cântul X), explică descrierea teoriei cuantice (Cântul XII) sau despre clonarea ființelor umane (Cântul XIII), toate acestea făcând același joc al atemporalității. Cu alte cuvinte, instinctul parodic al poetului se orientează, mai întâi, spre o anumită tectonică a imaginarului clasic, spre fixitatea şi stabilitatea monolitică a imaginilor, spre convenţionalismul unor procedee şi, nu în ultimul rând, spre tratarea subversivă a unei maniere poetice mai intens particularizată. Clarităţii şi armoniei clasice i se preferă acum heterogenitatea şi reflexul ironic, prin care imaginea realităţii este relativizată, capătă, cu alte cuvinte, forme şi dimensiuni inedite, mult mai aproape de fenomenologia complexă a realului. Poetul procedează, cu consecvenţă, la o desacralizare a limbajului poetic, dar şi a lumii pe care o evocă. Am ales spre exemplificare cele douăzeci și două de lucruri pe care poetul și le-a propus să le realizeze. Am amintit déjà câteva. Astfel aflăm datumul econometric la începutul volumului Lucus Feroniae, nu pentru a desconsidera cititorul ci pentru a'l sensibiliza asupra pericolelor viitorului, bazat pe cunoștințe antropologice solide. El și citează o cerere foarte interesantă a lui Claude Lévi- Strauss că "nici o comunitate umană nu poate să conțină mai mult de cinci la sută din membri și nu, într-un fel sau altul, divizat în doi". Alte importante teorii își găsesc locul în versurile sale precum istoria și semnificația pragmatismului (Cântul V), descrierea originală kerigmatică/ agnostică a religiei creștine (Cânturile VII - VIII), analiza relațiilor scandaloase de putere și privilegii care pătrund în actuala poezie pe modelul complexului militaro - industrial (Lucus Feroniae Partea a doua, Cântul IV). Argumentele integrării operei lui Nail Chiodo în postmodernism sunt destul de clare. Ludicul și parodia, defalcarea între formele de înaltă și joasă cultură, inserția fascinantă a stilurilor si tradițiilor din trecut, narațiuni ce pun sub semnul întrebării concepte tradiționale, de drept, religie, subiectivitate, vizualitate și simulacrul spațiului vs temporalitate, critica nediferențiată a sistemelor sociale, dezorientarea personajelor în contextul lumii contemporane și al viitorului. Autorii postmoderni tratează de multe ori subiecte de mare importanță - al doilea război mondial, Războiul Rece, teorii ale conspirației dintr'o poziție de distanță și de deconectare, și aleg să descrie istoriile lor ironic și cu umor. Existența intertextualității, un element important al postmodernismului, recunoașterea operelor literare anterioare cu intruziuni științifice, comentariile cu privire la situația societății, metaficțiunea, o tehnică folosită pentru a permite schimburi flagrante în narativ, salturi imposibile în timp, sau cea istoriografică cu distorsiuni temporale care trădează aici și cineastul Nail Chiodo, logica culturală a capitalismului târziu conducând personajele într-un spațiu dominat de paranoia sau minimalizarea unor caractere fracționându-se între realitate și ficțiune sugerând un realism magic care își are rădăcinile în lucrările lui Jorge Luis Borges sau Gabriel García Márquez. Poemele epice au un lirism interior fascinant, trăind o narațiune complexă, care, chiar dacă aparent este împărțită în perioade de creație și volume diferite, sunt o construcție unitară, o epopee a lumii, a civilizației umane în întregul ei, cu frământările, bucuriile, deziluziile și virtoriile sale. Susținerea valorilor culturale antice, a artei vizuale sau pentru a salva de la uitare muzica marilor compozitori ai timpurilor noastre (Lucus Feroniae Partea a doua , Canto V) sunt elemente prezente peste tot în decursul poemelor lui Nail Chiodo. Cel mai vizibil în artele vizuale, dar și în romane și poezii, postmodernismul este tributar iconoclasmului, autorul devenind un purtător de cuvânt pentru o perioadă istorică, polemizând asupra condiției umane dezvăluite de teoria literară radicală, punând bazele pentru o sinteză de sine (în sensul Rortyian) între filosofie și poezie (Lucus Feroniae Partea a doua, Canto III), îngustează distanța estetică, evitând modelarea metaforei și a altor tropi literari, aplicând un limbaj amestecat, elitist și vulgar totodată. Poezia postmodernă include adesea teme de neliniște și este de obicei scrisă într-un format foarte liber. Pauze și structuri de linie pot fi haotic sau aparent lipsite de sens, deși există, de obicei, un scop pentru întreruperile explicative de idei neobișnuite. In timp ce ideile au fost de multe ori exprimate în forme mai vechi ale poeziei, prin separarea de linii și semne de punctuație, poezia postmodernă utilizează și pauze pentru a indica caracterul haotic al lumii. Însăși forma poemului servește pentru a întări ideea că formele sunt lipsite de sens. Pentru cuvânt și alegerea în poezia postmodernă poate fi, de asemenea, complicată sau dificil de înțeles. Narațiunea de astfel de poeme poate fi scrisă într-un flux de stil care urmează gândurile sau cuvintele vorbitorului, fără considerație pentru cititor, cu toate că autorul volumului sprijină uneori cititorul, amintindu-i că poate participa și el în desfășurarea narațiunii. Ceea ce întâlnim la Nail Chiodo este abordarea de teme existențiale sau nihiliste. În timp ce existențialismul și postmodernism nu sunt sinonime, ele însă sunt frecvent asociate. O astfel de poezie ar putea sugera că lumea și viața sunt lipsite de sens, sau în cele din urmă ar putea impune cititorului să treacă dincolo de zona confortului obișnuit și să ia în considerare că lumea poate exista și în moduri cu totul noi. Nu pot să nu mă opresc asupra unei similitudini între Nail Chiodo cu periplul vieții și formării sale și Ezra Pound. Prin anii 1930, Pound scria despre sistemele bancare și economice, încorporând în cânturile sale propriile sale idei despre camătă, aplicând un război verbal împotriva corupției economice, împotriva războaie literale, împotriva materialismului, împotriva obișnbuinței minții umane de a permite perpetuarea dominației politice. La vremea aceea, admirator al lui Mussolini , el a trăit în Italia fascistă din 1925. În timpul celui de-al doilea război mondial el a rămas în Italia, păstrând cetățenia americană, acuzându-i pe Roosevelt și bancherii evrei de responsabilitatea războiului. Considerat a fi mental incompetent pentru a fi judecat, Pound a fost încarcerat în Spitalul Sf. Elisabeta din Washington, DC, până în 1958, când Robert Frost a reușit să obțină eliberarea poetului. În mod ironic, poemele scrise în închisoare "Pisan Cantos" numite "printre capodoperele ale acestui secol" au câștigat Premiul Bollingen în 1949. În 1958, Pound s'a întors în Italia, unde a trăit în liniște pentru tot restul vieții sale, în noiembrie 1972, fiind îngropat pe insula cimitir Isole di San Michele. El spunea că "Lucrul esențial al unui poet este de a construi lumea lui pentru noi." Nail Chiodo îi seamănă, dar nu tematic, ci prin modalitate ideatică relativă în sensul unei viziuni ostentative spre lume. Toate acestea nu se puteau realiza fără o cultură absolută și un har nemărginit. Nu este un poet ușor de tradus. Limba sa de erudit, de poliglot încâlcește cuvintele dar și sensurile, mai întâi având nevoie de ansamblu pentru a putea apoi despica firul în patru și a analiza tâlcul ideilor și nuanțele fiecărui cuvânt în parte. Traducerea a implicat o analiză comparată între versiunea originală în engleză și tălmăcirea sa în italiană, realizându-se un hibrid benefic pentru o interpretare liberă a textului. Întreaga operă este costituită din narațiuni fotografice. Clipele nu au, însă, nici timp nici spațiu și totodată le înglobează pentru a se derula cu viteze mai mari sau mai mici necesare realizării cinematografice a narațiunii. Aceasta din urmă nu este însă altceva decât matricea în care scriitorul își revarsă fantezia, harul, alegoria elementelor care, în spirit încarnat, dau substanță și înfățișare lirică unor poeme unice în literatura lumii. Folosirea limbii engleze le face accesibile pe toate meridianele, cu toate că, tălmăcite în italiană, franceză, spaniolă sau română, îmbracă în baroc aceste bijuterii cu suport romanic net. Stilul versurilor se adună sub semnul modernismului, alături de E.E Cummings, R. Kipling, T.S.Eliot sau W.B. Yeats, opera lui Nail Chiodo nu se îndepărtează de Ezra Pound sau Sylvia Plath. O caracteristică remarcabilă a modernismului este conștiința de sine, respingând în mod explicit ideologia realismului, făcând uz de valorile din trecut prin reluare, încorporare, rescriere, recapitulare, revizuire și parodie. Poezia sa domină oglinzile în care autorul se privește pentru a'și aminti epoca în care trăiește comparând-o cu experiențele acumulate de omenire din antichitate și până în vremurile noastre. Erudiția, enciclopedia debordantă, dovada unei culturi acumulate ca o adevărată bibliotecă mentală inundă fără a supăra cititorul, uneori notele de subsol ajutându'l să rememoreze istoria artelor, politicii și sociale a umanității, sau îl incită să cerceteze dicționarele și internetul. Revelațiile, aceste înfățișări existențiale ale clipei domină lirica lui Nail Chiodo pironindu-ne de crucea lumii cu sufletul și mintea cu un cui și încă unul. 